CELEX: 62015CN0563
Language: sl
Date: 2015-11-04 00:00:00
Title: Zadeva C-563/15: Tožba, vložena 4. novembra 2015 – Evropska komisija/Kraljevina Španija

18.1.2016   
            
            
               SL
            
            
               Uradni list Evropske unije
            
            
               C 16/21
            
         Tožba, vložena 4. novembra 2015 – Evropska komisija/Kraljevina Španija
   (Zadeva C-563/15)
   (2016/C 016/27)
   Jezik postopka: španščina
   
      Stranki
   
   
      Tožeča stranka: Evropska komisija (zastopnika: L. Pignataro-Nolin in E. Sanfrutos Cano, agenta)
   
      Tožena stranka: Kraljevina Španija
   
      Predloga tožeče stranke
   
   
               —
            
            
               Razglasi naj se, da Kraljevina Španija v zvezi z odlagališči Torremolinos (Málaga), Torrent de S’Estret (Andratx, Mallorca), Hoya de la Yegua de Arriba (Yaiza, Lanzarote), Barranco de Butihondo (Pájara, Fuerteventura), La Laguna-Tiscamanita (Tuineje, Fuerteventura), Lomo Blanco (Antigua, Fuerteventura), Montaña de Amagro (Galdar, Gran Canaria), Franja Costera de Botija (Galdar, Gran Canaria), Cueva Lapa (Galdar, Gran Canaria), La Colmena (Santiago del Teide, Tenerife), Montaña Los Giles (La Laguna, Tenerife), Las Rosas (Güimar, Tenerife), Barranco de Tejina (Guía de Isora, Tenerife), Llano de Ifara (Granadilla de Abona, Tenerife), Barranco del Carmen (Sta. Cruz de la Palma, La Palma), Barranco Jurado (Tijarafe, La Palma), Montaña Negra (Puntagorda, La Palma), Lomo Alto (Fuencaliente, La Palma), Arure/Llano Grande (Valle Gran Rey, La Gomera), El Palmar – Taguluche (Hermigua, La Gomera), Paraje de Juan Barba (Alajeró, La Gomera), El Altito (Valle Gran Rey, La Gomera), Punta Sardina (Agulo, La Gomera), Los Llanillos (La Frontera, El Hierro), Faro de Orchilla (La Frontera, El Hierro), Montaña del Tesoro (Valverde, El Hierro), Arbancón, Galve de Sorbe, Hiendelaencina, Tamajón, El Casar, Cardeñosa (Àvila), Miranda de Ebro (Burgos), Poza de la Sal (Burgos), Acebedo (León), Bustillo del Páramo (León), Cármenes (León), Gradefes (León), Noceda del Bierzo (León), San Millán de los Caballeros (León), Santa María del Páramo (León), Villaornate y Castro (León), Cevico de la Torre (Palencia), Palencia (Palencia), Ahigal de los Aceiteros (Salamanca), Alaraz (Salamanca), Calvarrasa de Abajo (Salamanca), Hinojosa de Duero (Salamanca), Machacón (Salamanca), Palaciosrubios (Salamanca), Peñaranda de Bracamonte (Salamanca), Salmoral (Salamanca), Tordillos (Salamanca), Basardilla (Segovia), Cabezuela (Segovia), Almaraz del Duero (Zamora), Cañizal (Zamora), Casaseca de las Chanas (Zamora), La Serratilla (Abanilla), Las Rellanas (Santomera) in El Labradorcico (Águilas) ni izpolnila obveznosti iz členov 13 in 15 Direktive 2008/98/ES (1) Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv.
            
         
               —
            
            
               Kraljevini Španiji naj se naloži plačilo stroškov.
            
         
      Tožbeni razlogi in bistvene trditve
   
   
            
               1.
            
            
               Kršitev člena 13 Direktive:
               Člen 13 Direktive 2008/98 določa, da države članice sprejmejo potrebne ukrepe, s katerimi zagotovijo, da se ravnanje z odpadki izvaja na način, ki ne ogroža zdravja ljudi in ne škodi okolju. Informacije, s katerimi razpolaga Komisija, potrjujejo, da na datum izdaje dodatnega obrazloženega mnenja še vedno obstaja 61 nezakonitih odlagališč, ki še niso zaprta ali sanirana. Tako stanje v daljšem časovnem obdobju ima nujno za posledico znatno degradacijo okolja. Komisija zato ugotavlja, da Kraljevina Španija v zvezi z vsakim od teh odlagališč ni izpolnila obveznosti, ki jih ima na podlagi člena 13 Direktive 2008/98.
            
         
            
               2.
            
            
               Kršitev člena 15 Direktive:
               Odstavek 1 člena 15 Direktive 2008/98 države članice zavezuje k sprejetju potrebnih ukrepov za zagotovitev, da v skladu s členoma 4 in 13 te direktive vsak izvirni povzročitelj ali drug imetnik odpadkov sam obdela odpadke ali da zanj obdelavo izvaja trgovec ali ustanova ali podjetje, ki obdeluje odpadke, ali da zanj obdelavo uredi zasebni ali javni zbiralec odpadkov. Glede na to, da še zdaj obstaja 61 nezakonitih odlagališč, ki še niso zaprta ali sanirana, lahko Komisija sklepa, da španski organi niso sprejeli vseh ukrepov, zahtevanih s to določbo, saj navedeni organi v daljšem časovnem obdobju niso prepovedali nezakonitega odlaganja odpadkov na navedenih odlagališčih in s tem niso zagotovili, da se navedeni odpadki obdelajo v skladu z navedeno določbo.
            
         
      (1)  UL L 312, str. 3.